

**ŠILALĖS RAJONO SAVIVALDYBĖS**

**MERAS**

**POTVARKIS**

**DĖL ĮGALIOJIMŲ SUTEIKIMO**

2025 m. sausio 10 d. Nr. T3-7

Šilalė

Vadovaudamasis Lietuvos Respublikos vietos savivaldos įstatymo 27 straipsnio 2 dalies
29 punktu ir 27 straipsnio 21 dalimi:

1. Įgalioju:

1.1. Šilalės rajono savivaldybės administracijos seniūnijų seniūnus, o jų atostogų, laikinojo nedarbingumo ar kai dėl kitų priežasčių laikinai neina savo pareigų – jų funkcijas atliekančius valstybės tarnautojus – dalyvauti nustatant seniūnijos teritorijoje esančių žemės sklypų, priklausančių Šilalės rajono savivaldybei nuosavybės teise arba valstybei nuosavybės teise ir valdomų Šilalės rajono savivaldybės patikėjimo teise, kadastro duomenis bei pasirašyti žemės sklypų ribų paženklinimo – parodymo aktus.

1.2. Šilalės rajono savivaldybės administracijos Investicijų ir urbanistikos skyriaus vyriausiąjį specialistą, vykdantį funkcijas, susijusias su valstybinės žemės valdymu, naudojimu ir disponavimu Šilalės rajono savivaldybės mieste ir miesteliuose, o jo atostogų, laikinojo nedarbingumo ar kai dėl kitų priežasčių laikinai neina savo pareigų, jį pavaduojantį asmenį:

1.2.1. suderinti žemės sklypo planą ir tais atvejais, kai nedalyvavo šio žemės sklypo ribų paženklinimo–parodymo vietovėje procedūroje, suderinti žemės sklypo ribų paženklinimo–parodymo aktą Nekilnojamojo turto registro GeoMatininko paskyroje, pasirašant kvalifikuotu elektroniniu parašu;

1.2.2. teikti prašymus valstybės įmonei Registrų centrui dėl Šilalės rajono savivaldybės patikėjimo teisės į žemės sklypus įregistravimo, juridinių faktų įregistravimo, išregistravimo ir kadastro duomenų pakeitimo.

2. Pripažįstu netekusiu galios Šilalės rajono savivaldybės mero 2024 m. gegužės
10 d. potvarkį Nr. T3-186 „Dėl įgaliojimų suteikimo“.

3. Pavedu paskelbti šį potvarkį Šilalės rajono savivaldybės interneto svetainėje [www.silale.lt](http://www.silale.lt).

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui
(J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio potvarkio paskelbimo arba įteikimo suinteresuotam asmeniui dienos.

Savivaldybės meras Tadas Bartkus